als_Latn dik_Latn sag_Latn
Zv/kryeministri për çështje evropiane Fatmir Besimi numëroi sot çështjet që e mbajtën peng Maqedoninë nga marrja e datës së negociatave në Samitin e këtyre ditëve në Bruksel. Ai shprehu keqardhjen që marrëdhëniet politike i morën një kohë të konsiderueshme procesit integrues evropian ndërkohë duke mos dashur të amnistojë asnjë institucion për përgjegjësinë përfshirë edhe dikasterin e tij.
Këshilli për punë të përgjithshme i Bashkimit Evropian (GAK), sot në Luksemburg do t'i miratoj konkluzionet për Samitin vijues të Këshillit të Evropës. Një mesazh inkurajues sot ka pasuar nga evrkomisioneri për zgjerim, Shtefan Fyle, i cili në tryezën e rrumbullakët me shefat e diplomacive të BE-së ka theksuar se vendet anëtare nuk duhet të harrojnë Maqedoninë, edhe pse për të nuk është paraparë asnjë konkluzë në kuadër të Samitit të Këshillit të Evropës.
Ministrat e punëve të jashtme dhe çështjeve evropiane të vendeve-anëtare, sipas agjendës pritet të bisedojnë për mundësinë e dhënies së datës për Serbinë për fillim të negociatave për anëtarësim si dhe vendimin për nënshkrim të Marrëveshjes për stabilizim dhe asociim me Kosovën.
Nga Presidenca irlandeze gjithashtu kanë paralajmëruar se në BE nuk ekziston konsenzus për çështjen lidhur me hapjen e negociatave me Shkupin, ndërsa bëhet fjalë për kundërshtimin e Greqisë dhe Bullgarisë, me çka edhe pas tetë viteve status të vendit-kandidat, Maqedonia do të presë datën për çeljen e negociatave për anëtarësim.
Edhe analistët politkë thonë se deklarata e Fatmir Besimit për dështimin e Maqedonisë në marrjen e datës së negociatave është objektive, por edhe ajo po I ndodh Maqedonise ishte e pritshme. Ata thonë se Maqedonia duhet të mbledhë veten dhe të intensifikojë përpjekjet për të siguruar pëlqimin e Brukselit për marrjen e datës, në samitin e dhjetorit. Sipas tyre, 6 muajt e ardhshëm janë të mjaftueshëm që Maqedonia të rimëkëmbë politikën e brendshme, marrëdhëniet me opozitën, median si dhe krijimin e një klime më unike të klasës politike, si dhe nga ana tjetër; në rrafshin e jashtëm, të gjejë kompromisin për emrin me Greqinë dhe të bëjë një mike të mirë Bullgarinë.
als_Latn als_Latn als_Latn als_Latn als_Latn